Kristiinankaupungin lukiolukio



Kuva: Tarja Boström

Opinto-opas

202019-2020-opas

**Sisällys**

Koulun yhteystiedot, päivän aikataulu, opettajat ja muu henkilökunta …………………….…. 3-4

Tervetuloa Kristiinankaupungin lukioon …………………………………………….……..... 5

**Lukiosanastoa** Kurssimuotoisuus …………………………………………….... 5

Jaksotus ……………………………………………………….... 5

Tuntijako ……………………………………………………….. 5

**Opintojen suunnittelu** Opinto-ohjelman tarkistaminen ………………………………... 6

**Arviointi- ja** Yleisiä arviointiperiaatteita …………………………………….. 6

**suoritusohjeet** Kurssin arviointi ………………………………………………... 6

Oppiaineen arviointi ……………………………………………. 6

Lukion oppimäärän suoritus ……………………………………. 7

Itsenäinen opiskelu ……………………………………………... 7

Poissaolot ja arvostelematta jättäminen ………………………... 8

Työjärjestyksen päällekkäisyydet ………………………………. 8

Lukion yhteiset tapahtumat ….…………………………………. 8

Kouluajaksi anottu vapaa ………………………………………. 8

Kursseihin liittyvät itsenäisesti suoritettavat tehtävät ………….. 8

Koeviikko ………………………………………………………. 9

Koejärjestelyt …………………………………………………... 9

Kurssin uusinta ………………………………………………… 9

Tukiopetus ……………………………………………………... 9

Wilma ………………………………………………………….. 9

Muualla suoritetut opinnot …………………………………….. 9

**Opintososiaaliset asiat** Oppikirjat ja opiskeluvälineet ………………………………….. 10

Opintotuki ……………………………………………………… 10

Matkakustannukset ……………………………………………... 10

Opiskelijahuoltotyöryhmä ja muu opiskelijahuolto …………… 11

**Muuta** Kenen kanssa asioit ……………………………………………. 12

Opiskelijakunta ………………………………………………….. 13

**Ylioppilaskirjoitukset** …………………………………………………………………... 14  **Muistiinpanot** 2Opito-opas 019

|  |  |
| --- | --- |
| **Kristiinankaupungin lukio**  **Asemakatu 4-6**  **64100 Kristiinankaupunki**      **Rehtori** | **040 159 8071** |
| **Koulusihteeri** | **040 675 5002** |
| **Opinto-ohjaaja** | **040 675 5003** |
| **Opettajat**    **https://wilma.krs.fi** | **040 675 5004** |

# PÄIVÄN AIKATAULU OPPITUNNIT JA VÄLITUNNIT

**1. 8.45 – 9.30**

**2. 9.35 – 10.20**

1. **10.25 – 11.10**
2. **11.15 – 12.00**

**RUOKAILU 11.55-12.25**

1. **12.25 – 13.10**
2. **13.15 – 14.00**
3. **14.10 – 14.55**

**OPETTAJAT**

|  |  |  |
| --- | --- | --- |
| Opettajan nimi Opetettava aine |  | |
| Kalijärvi Sinikka pitkä matematiikka, kemia |  | |
| Koskiaho Jukka liikunta |  | |
| Koskiaho Tiina liikunta, terveystieto |  | |
| Kostamo Maarit englanti, ranska |  | |
|  |  | |
| Länsivuori-Laine Sari ruotsi |  | |
| Mikkonen-Högström Teija musiikki |  | |
| Minkkinen Roosa saksa |  | |
| Perttula Katja kuvataide  Ranta Teemu biologia, maantieto  Ritola Tiina saksa (virkavapaalla) |  | |
| Teräs Hanna opinto-ohjaus |  | |
| Ulfves Mikko vararehtori, historia, yhteiskuntaoppi |  | |
| Vanhamäki Minna rehtori, äidinkieli ja kirjallisuus |  |  |
| Vesterbacka Tero matematiikka, fysiikka |  |  |
| Vidgren Oski äidinkieli ja kirjallisuus, S2  Viertola Tuulikki uskonto, psykologia, filosofia  **MUU HENKILÖKUNTA** |  |  |
| Koulusihteeri Jaana Jussila 040-6755002  Terveydenhoitaja Eva Norrgård 040-545 0337 | |
| Koululääkäri Charlotte Grönvik  Kuraattori  040-3558803 | |  |
| Kiinteistönhuolto Jukka Thomasfolk 040-564 1270    Kouluravintola Katja Eriksberg 040-522 2237    Terttu Svedberg, Lilian Leppänen    Siistijät 06 221 6187 | |  |

## TERVETULOA KRISTIINANKAUPUNGIN LUKIOON

Lukiokoulutuksen tavoitteena on tukea opiskelijoiden kasvamista hyviksi, tasapainoisiksi ja sivistyneiksi ihmisiksi ja yhteiskunnan jäseniksi sekä antaa opiskelijoille jatko-opintojen, työelämän, harrastusten sekä persoonallisuuden monipuolisen kehittämisen kannalta tarpeellisia tietoja ja taitoja. Lisäksi koulutuksen tulee tukea opiskelijoiden edellytyksiä elinikäiseen oppimiseen ja itsensä kehittämiseen elämänsä aikana. Nuorten lukiokoulutuksessa tulee olla yhteistyössä kotien kanssa.

Lukiolaki 2§

Kristiinankaupungin lukio antaa yleissivistävää, ylioppilastutkintoon johtavaa ja jatko-opintoihin valmentavaa koulutusta kehittäen yhteistyömuotoja paikkakunnan muiden oppilaitosten sekä ympäristökuntien oppilaitosten kanssa.

Opiskelija päättää itse, mitä kursseja hän lukuvuoden aikana opiskelee; lukuvuosikohtaisia kurssimääriä ei ole, vaan kokonaiskurssimäärä kertyy koko lukioajalta. Suositus kurssimäärien suorittamiseen: 1. opiskeluvuonna 28-32 kurssia, 2. vuonna 28-32 kurssia ja abivuonna 15-20 kurssia. Kurssivalinnat tehdään opintojen ohjaajan ohjauksessa edellisen lukuvuoden keväänä.

# LUKIOSANASTOA

## Kurssimuotoisuus

Lukiossa jokaisen aineen oppimäärä koostuu kursseista. Kurssin pituus on 38 tuntia. Lähes kaikkien aineiden kurssit opiskellaan keskitetysti. Liikunta, musiikki ja kuvataide opiskellaan hajautetusti koko lukuvuoden ajan.

## Jaksotus

Lukuvuosi on jaettu kuuteen jaksoon. Yksi jakso kestää n. 6 viikkoa. Opiskelijan työjärjestys vaihtuu jakson vaihtuessa. Koeviikko on pääsääntöisesti jakson viimeinen kouluviikko.

## Tuntijako

Lukio-opinnot jaetaan yhteisiin, syventäviin ja soveltaviin kursseihin. Yhteiset kurssit ovat kaikille pakollisten aineiden pakollisia kursseja ja syventävät kurssit yhteisiin opintoihin välittömästi liittyviä jatkokursseja. Soveltavat kurssit ovat eheyttäviä kursseja, joissa on aineksia useammasta oppiaineesta, menetelmäkursseja, muita koulukohtaisia kursseja sekä muissa oppilaitoksissa opiskeltavia kursseja. Kurssit vaihtelevat sisällöltään lukioittain.

**OPINTOJEN SUUNNITTELU**

## Opinto-ohjelman tarkistaminen

Opinto-ohjelmaan tulee kuulua yhteensä vähintään 75 kurssia, joista matematiikan tasosta riippuen 48 tai 52 pakollista, vähintään 10 syventävää ja loput syventäviä tai soveltavia kursseja. Kurssit ja sisällöt materiaalista selviävät Kristiinankaupungin lukion pakollisten, syventävien ja soveltavien kurssien määrä ja sisällöt. Kurssit ja sisällöt -materiaali löytyy mm. koulun nettisivuilta.

**Jos opiskelija muuttaa opinto-ohjelmaansa, se on tehtävä viimeistään viikko ennen uuden jakson alkua.** Poikkeuksena voi olla se, että opiskelija saa tiedon mahdollisesta opiskelun estymisestä koeviikon jälkeen ja joutuu tekemään aikaisemmasta suunnitelmastaan poikkeavia valintoja. Valintoja voi joutua tarkistamaan myös syystä, että jokin opiskelijan valitsema kurssi ei toteudu. **Aloittamaltaan kurssilta voi opettajalle ilmoittamalla jättäytyä pois, kun kurssia on kestänyt korkeintaan viikko. Kurssimuutoksista pitää aina tehdä kirjallinen anomus rehtorille. Opintojen ohjaaja voi lisätä opiskelijalle lisää kursseja. Poistot hyväksytetään aina kirjallisesti rehtorilla.**

**ARVIOINTI- JA SUORITUSOHJEET**

## Yleisiä arviointiperiaatteita

Arvioinnin tehtävänä on antaa palautetta opintojen edistymisestä ja oppimistuloksista. Tärkeää on myös, että opiskelija opettajan suorittaman arvioinnin ja itsearvioinnin perusteella pystyy tarvittaessa tarkentamaan tavoitteitaan ja työskentelytapojaan.

## Kurssin arviointi

Arvioinnin perusteena ovat opetussuunnitelmassa määritellyt kurssikohtaiset tavoitteet, jotka selvitetään kunkin kurssin alussa. Arvioinnin yksityiskohdista sovitaan opiskelijoiden kanssa.

Kurssin arvioinnista päättää opettaja. Opiskelijalla on oikeus saada tieto kurssin arviointiperusteista. Yleisten arviointiperusteiden lisäksi kunkin kurssin arviointiperusteet on selvitettävä opiskelijalle kurssin alussa. Epäselvissä tapauksissa opiskelijalla on oikeus saada selvitys saamastaan arvioinnista kurssin opettaneelta opettajalta. Yleensä kurssiarvosana annetaan kurssikokeen ja jatkuvan näytön (tuntiaktiivisuus, harrastuneisuus ja kurssiin liittyvät tehtävät) perusteella. Kurssi arvioidaan joko numeroin (4 - 10) tai suoritettu (S) / hylätty (H) / sanallinen arvio (A) / keskeyttänyt (K) / osallistunut (O) / täydennettävä (T). Kaikki kurssit arvostellaan toisistaan riippumatta. Jokaisen jakson lopussa annetaan jaksoarvostelu jakson aikana päättyneistä kursseista. **Aiheettomat poissaolot vaikuttavat aina alentavasti kurssiarvosanaan. Opettaja voi katsoa kurssin keskeytyneen liiallisten poissaolojen vuoksi.**

## Oppiaineen arviointi

Oppiaineen arvosana määräytyy aineen **valtakunnallisten pakollisten ja syventävien** kurssien keskiarvon perusteella. Koulukohtaiset syventävät ja soveltavat kurssit voivat vaikuttaa arvosanaan korottavasti. Äidinkieli ja kirjallisuus, englanti, ruotsi, matematiikka, historia, yhteiskuntaoppi, uskonto, biologia ja filosofia sekä musiikki/kuvataide vähintään kahden kurssin aineina arvostellaan aina numeroin.

Suoritusmerkinnän tai arvosanan voi valita seuraavissa tapauksissa:

Oppiaine Suoritetut kurssit enintään

Valinnainen vieras kieli 2

Psykologia 1

Fysiikka 1

Kemia 1

Maantiede 1

Kuvataide 1

Musiikki 1

Liikunta ei rajaa

Terveystieto 1

**Lukion oppimäärän suoritus**

Lukion oppimäärä on suoritettu, kun opiskelija on suorittanut hyväksytysti kaikkien omaan opinto-ohjelmaansa kuuluvien aineiden oppimäärät ja kokonaiskurssimäärä on vähintään 75. Opinto-ohjelma on yksilöllinen ja koostuu opiskelijan valitsemista ja suorittamista kursseista.

Oppiaineen oppimäärän arvosana määräytyy opiskelijan opiskelemien pakollisten ja opetussuunnitelman perusteissa määriteltyjen valtakunnallisten syventävien kurssien kurssiarvosanojen aritmeettisena keskiarvojanana. Mainituista opinnoista opiskelijalla saa olla hylättyjä kurssiarvosanoja enintään seuraavasti:

Opiskelusuunnitelman mukaisesti opiskeltuja joista voi olla hylättyjä kurssiarvosanoja **pakollisia** ja opetussuunnitelman perusteissa enintään määriteltyjä **valtakunnallisia syventäviä** kursseja,

1-2 kurssia 0

3-5 kurssia 1

6-8 kurssia 2

9 kurssia tai enemmän 3

Oppiaineen oppimäärässä ovat mukana kaikki opiskelijan arvioidut pakolliset ja

opetussuunnitelman perusteissa määritellyt valtakunnalliset syventävät kurssit; mitään niistä ei voi jälkikäteen poistaa. Koulukohtaisista syventävistä ja soveltavista kursseista voidaan lukea mukaan lukion oppimäärään vain opiskelijan hyväksytysti suorittamat kurssit. Kokonaiskurssimäärässä ei ole ylärajaa. Lukion päättötodistukseen ei tule arvosanojen keskiarvoa.

## Itsenäinen opiskelu

Rehtori voi myöntää kyseisen aineen opettajan suosituksesta opiskelijalle luvan suorittaa kurssi tai osa siitä opetukseen osallistumatta eli itsenäisesti opiskellen. Tällöin opiskelija tekee kyseisen kurssin kokeen samaan aikaan muun ryhmän kanssa. Opiskelijalla on oikeus saada opettajalta itsenäisesti suoritettavan kurssin opiskeluun ohjausta. Itsenäinen opiskelu on tarkoitettu vain kurssin ensikertaista suorittamista varten. Jos kurssista on saanut K:n (kurssi on keskeytynyt), sen itsenäinen suorittaminen on mahdollista vain erityisen painavista syistä. Itsenäisen kurssin suorittamisesta opiskelija täyttää aineenopettajalle hyvissä ajoin etukäteen ennen kurssin alkamista kirjallisen anomuksen. Rehtori päättää hyväksymisestä tai hylkäämisestä. Pakollisia kursseja ei voi opiskella itsenäisesti, näissä on aina oltava läsnä tunneilla. On osallistuttava opettajan määräämiin ohjaustunteihin. Kurssiin kuuluvat tehtävät ja näytöt on tehtävä ajoissa. Itsenäisen suorituksen tekeminen voidaan hyväksyä vain erittäin painavista syistä.

## Poissaolot ja arvioimatta jättäminen

Jos opiskelija joutuu olemaan pois koulusta, on syytä ilmoittaa asiasta (alle 18 v huoltajan ilmoitus), esim. sairastumisesta, heti kun poissaolo on tiedossa. Näin varmistetaan se, että on mahdollisuus esim. kokeen tekemiseen myöhemmin. Mikäli opiskelija on jonkin oppiaineen kurssilta poissa yli seitsemän tuntia, hän joutuu keskeyttämään kyseisen kurssin suorittamisen. Kolmesta myöhästymisestä kirjataan yksi poissaolo. Sairaustapaukset käsitellään erikseen. Jos opiskelija on sairauden tai muun hyväksyttävän syyn takia ollut poissa kurssikokeesta, hänen kurssinsa voidaan arvostella myöhemmin. **Jotta opiskelija ei menetä oikeuttaan osallistua kurssikokeeseen, on sairaudesta toimitettava lääkärin tai terveydenhoitajan todistus.** Kurssi arvioidaan kurssin päätyttyä. **Jos jostakin syystä ei kurssiarvosanaa voida antaa ajallaan, on puuttuvat näytöt annettava opettajalle kurssin päättymistä seuraavan jakson aikana.** Jollei näin tehdä, on kurssi käytävä uudelleen.

Mikäli kurssin suorittamiseen kuuluu kurssikoe, se on osa kurssisuoritusta ja siihen on osallistuttava. **Tyhjän koepaperin jättäminen tai ilman lääkärin tai terveydenhoitajan todistusta kokeesta pois jääminen johtaa siihen, että kurssiarvosanaksi tulee K (eikä 4) ja koko kurssi on käytävä uudelleen. T eli täydennettävät kurssiarvosanat on tehtävä seuraavan jakson aikana kuntoon, muuten opettaja saa merkata kurssin keskeytyneeksi.**

## Työjärjestyksen päällekkäisyydet

Suurin osa lukion kursseista suoritetaan kokonaan yhden jakson aikana. Varsinkin taito- ja taideaineita on kuitenkin hajautettu useammalle jaksolle. Jos jokin hajautettu valinnainen kurssi on **yhdessä jaksossa** 2 tuntia viikossa päällekkäin jonkin toisen oppiaineen kanssa, voidaan neuvotella kyseisten aineiden opettajien kanssa mahdollisuudesta suorittaa tuon jakson aikana molempia kursseja vuoroviikoilla/sovitusti. **Jos päällekkäisyyksiä on samalla hajautetulla kurssilla useassa jaksossa, sitä ei voi valita**.

## Koulun yhteiset tapahtumat ja poikkeuksellinen työjärjestys

Kun koulussa järjestetään normaalista työjärjestyksestä poikkeavaa yhteistä ohjelmaa **SE KUULUU KAIKILLE** ja jokainen on velvollinen osallistumaan siihen riippumatta siitä onko henkilökohtaisessa työjärjestyksessä silloin tunteja.

## Kouluajaksi anottu vapaa

Lupa korkeintaan kahden päivän vapaaseen anotaan ryhmänohjaajalta ja pidempään rehtorilta. Vapaita anottaessa on erityisesti huomioitava koeviikot. Kouluajaksi anottu vapaa ei oikeuta tukiopetukseen. **Opiskelija sitoutuu itse huolehtimaan, että hallitsee anotun vapaan aikana läpi käydyt kurssisisällö**t **ja tietää, mitä kurssiin liittyviä tehtäviä on suoritettava**. Opiskelijalla ei saa olla anotun vapaan keskeyttämiltä kursseilta selvittämättömiä poissaoloja. Muuten kurssi keskeytyy kokonaan (arvosanaksi merkitään K-merkintä) ja se on käytävä uudelleen.

## Kursseihin liittyvät itsenäisesti suoritettavat tehtävät

Useisiin kursseihin liittyy itsenäisesti suoritettavia tehtäviä, jotka vaikuttavat myös kurssin arviointiin. Vaikutukset arviointiin selvittää kurssin opettaja. Tehtävien tarkoitus on syventää opiskelijan tietämystä kurssin sisällöstä. Tehtävien työstämisessä on muistettava säännöt lähdeaineistoon viittaamisesta. **Suora kopiointi on rikos. Plagiointitapauksissa koulu katsoo kurssin keskeytyneeksi.**

**Koeviikko**

Jokainen jakso päättyy koeviikkoon. Tämä tarkoittaa sitä, että jaksossa opiskelluista aineista pidetään kokeet pääsääntöisesti viitenä peräkkäisenä päivänä. Jos koepäiviä ei tarvita viittä päivää, voi jollakin luokalla olla koeviikolla myös normaali koulupäivä. Ennen koetta on kokeen kertaustunti klo 8.45-9.30. Koe alkaa aina klo 9.30. Kokeesta saa poistua aikaisintaan kello 10.45. Ruokailuun saa mennä aikaisintaan klo 11.15. Koeviikon aikana saattaa olla myös opetusta. Uuden jakson alussa pidetään erikseen kokeiden palautustunnit, jolloin eri aineiden kokeita käydään yhteisesti läpi opettajajohtoisesti n. 20 min/oppiaine. Kertaustunti ja kokeiden palautustuokiot ovat osa kurssisuoritusta.

## Koejärjestelyt

Koeviikon aikataulu on hyvissä ajoin nähtävänä wilmassa. Koevikkon kokeet järjetetään pääsääntöisesti vanhassa salissa. Koetilanteessa samaa koetta tekevät eivät istu vierekkäisillä riveillä. Kokeet tehdään käyttäen omia kannettavia. Tarvittaessa tulee varautua omiin konseptipapereihin. Kokeet voivat olla osittain tai kokonaan sähköisenä. Kännykät jätetään kokeen alkaessa opettajan osoittamalle paikalle äänettömälle.

## Kurssin uusinta

Minkä tahansa kurssin voi suorittaa uudelleen osallistumalla opetukseen.

Hylättyä ja hyväksyttyä kurssia voi yrittää suorittaa kerran uudelleen osallistumatta opetukseen. Hylättyjen kurssien uusintapäivä on jokaisen jakson päättymisen jälkeisellä viikolla. Viimeisen jakson jälkeinen uusintapäivä on kesäkuun alussa. Hyväksyttyjen kurssien korotusmahdollisuus on kaksi kertaa vuodessa, 3. ja 5. jakson jälkeisenä uusintakoepäivänä. Uusintakuulusteluun ilmoittaudutaan omalla lomakkeella suoraan kurssin opettajalle. Ilmoittautumislomake toimitetaan kurssin opettajalle viimeistään viikkoa ennen koetta. Parempi suoritus jää voimaan.

## Tukiopetus

Kaikissa aineissa on mahdollisuus saada tukiopetusta tilapäisen tarpeen vuoksi. Jos opiskelijalla on kurssilta selvittämättömiä poissaoloja, hän ei ole oikeutettu tukiopetukseen. Tukiopetusta ei saa myöskään kouluajaksi anotun loman vuoksi.

## Wilma

Koulun sisäinen sekä kodin ja koulun välinen viestintä tapahtuu pääsääntöisesti hallinto-ohjelman www-liittymän (Wilma) kautta. Se löytyy osoitteesta https://wilma.krs.fi Opiskelijat ja huoltajat saavat henkilökohtaiset tunnukset sivustolle. Wilman kautta pääsee katsomaan muun muassa työjärjestyksiä, tiedotteita ja opintosuorituksia. Sieltä löytyy myös poissaolojen seuranta sekä mahdollisuus lähettää viestejä. Opiskelijoiden tulee seurata Wilma-sivustoa säännöllisesti, koska ajankohtaiset tiedotteet tulevat sinne. Wilmaa käytetään myös ainevalintojen tekemiseen seuraavalle opiskeluvuodelle, sekä ylioppilaskirjoituksiin ilmoittautumisessa.

## Muualla suoritetut opinnot

Opiskelijalla on oikeus lukea hyväkseen lukion oppimäärään muualla suoritetut opinnot, jotka ovat tavoitteiltaan ja keskeisiltä sisällöiltään lukion opetussuunnitelman mukaisia. Samansisältöisiä kursseja ei voida hyväksyä useaan kertaan.  **Varmistaakseen muualla suoritettujen opintojen hyväksilukemisen on suunnitelma ja anomus tehtävä etukäteen ensin aineenopettajalle, sen jälkeen rehtorille**. Hyväksymisestä päättää rehtori.

**OPINTOSOSIAALISET ASIAT**

## Oppikirjat ja opiskeluvälineet

Opiskelu lukiossa on maksutonta ja koulussa saa päivittäin ilmaisen aterian. Oppikirjat ja opiskeluvälineet opiskelija kustantaa itse. Opiskelijoilla on oltava oppitunneilla mukana tarvittavat opiskeluvälineet. Oppikirjaluettelo on nähtävillä koulun nettisivuilla.

## Opintotuki

Lukiolaiselle,  **joka ei enää saa lapsilisää**, voidaan hakemuksesta myöntää valtion opintotukea. Opintorahaa ja asumislisää ei tarvitse maksaa takaisin. Opintotuen määrään vaikuttavat hakijan omat tulot ja alle 20-vuotiaalla myös vanhempien tulot (asumislisässä alle 18-vuotiaalla).

Tukea voidaan myöntää aikaisintaan hakemiskuukaudesta lähtien. Yhteishaun kautta valitulle tulee Kansaneläkelaitokselta kirje opiskelijan lähestyessä 17-vuoden ikää, jossa kerrotaan opintotuen mahdollisuudesta. Näiden tukien hakulomakkeita on saatavissa Kelan nettisivuilta. Jos tuen myöntämisperusteet ovat muuttuneet, tiedot tulee ilmoittaa Kelalle välittömästi.

Päätoimiseen opiskeluun myönnetään tukea opiskelun säännönmukaisen keston ajaksi lisättynä yhdellä vuodella. Lukiossa se on enintään 3 + 1 lukuvuotta. Tuki myönnetään enintään kolmeksi vuodeksi ja lisähakemuksesta neljänneksi. Liikaa tai perusteetta maksettu tuki peritään takaisin. Yksityiskohtaisia tietoja opintotuesta saat Kelan OPISKELU -oppaasta tai osoitteesta www.kela.fi/opintotuki

## Matkakustannukset

Kristiinankaupungin lukiolaiselle kaupunki maksaa osan koulukuljetuksesta. Koulukuljetuksen omavastuuosuudeksi opiskelijalle jää 51 € / lukukausi. Kolmantena opiskeluvuonna omavastuuosuus koulukuljetuksesta on 17 € / lukukausi.

Karijokelaisille opiskelijoille koulukuljetuksen omavastuuosuus on 34 € / lukukausi.

## Opiskelijahuoltotyöryhmä

Lukiossa toimii opiskelijahuoltotyöryhmä, joka kokoontuu säännöllisesti kerran kuukaudessa ja tarvittaessa. Opiskelijahuoltoryhmän tarkoituksena on edistää opiskelijoiden hyvinvointia koko työyhteisön sekä yksilön kannalta. Toivomme opiskelijoiden ja heidän kotiensa ottavan luottamuksellisesti, rohkeasti ja mahdollisimman nopeasti yhteyttä opiskelijahuoltotyöryhmän jäseniin aina asioiden askarruttaessa. Yhteystiedot löytyvät tämän oppaan alkupuolelta. Opiskelijahuoltoryhmässä on mukana rehtori, terveydenhoitaja, kuraattori, opinto-ohjaaja, erityisopettaja ja tarvittaessa kutsuttuna muita henkilöitä.

## Muu opiskelijahuolto

Kouluterveydenhoitajan ja lääkärin vastaanotto on yläkoulun tiloissa. **Terveydenhoitaja** on tavattavissa maanantaisin klo 8.30-15 sekä perjantaisin klo 8.30-13. Ajanvaraukset hänelle voi hoitaa sähköpostilla eva.norrgard@krs.fi, tai puhelinnumerosta 040-545 0337 tai Wilma-ohjelman kautta. Terveydenhoitajalle voi tulla myös ilman ajanvarausta. Terveydenhoitajan terveystarkastus on ensimmäisen opiskeluvuoden kevätlukukaudella.

**Lääkärin vastaanotto** koulussa on noin kerran kuukaudessa, johon ajanvaraus terveydenhoitajalta. Tarvittaessa varataan lääkäriaika terveyskeskukseen. Lääkärissä käynti on maksuton 18 ikävuoteen asti. 18 vuotta täyttäneiltä peritään lääkärissäkäynti sairauden takia vuosimaksu, sekä päitystysmaksu viikonloppuisin. Jos asia on kiireellinen, voi itse varata ajan suoraan terveyskeskuksen päivystysvastaanotolle puhelinnumerosta 06-2218600.

Lääkärin terveystarkastus pidetään toisena opiskeluvuonna. Sen yhteydessä voi tarvittaessa saada

nuorison terveystodistuksen, sekä kaikille pojille ja sitä tarvitseville tytöille, annetaan puolustusvoimille tarvittava lääkärintodistus. Keväällä järjestettyyn lääkärin tekemään terveystarkastukseen terveyskeskuksessa kutsuntoja varten (sinä vuonna kun täyttää 18) ei tarvitse osallistua jos lukiossa on käynyt lääkärin terveystarkastuksessa ja saanut lääkärintodistuksen.

**Hammashuolto** on ilmainen opiskelijalle 18 ikävuoteen asti. Opiskelija kutsutaan kerran lukuvuoden aikana ensimmäisenä ja toisena opiskeluvuotena hammashuoltoon terveyskeskuksessa. Sen jälkeen opiskelija voi itse varata ajan hammashuoltoon ja vastaa itse kustannuksista.

**Kuraattori** on koulun sosiaalialan ammattilainen, jonka tehtävänä on tukea oppilaan ja koko kouluyhteisön hyvinvointia. Kuraattori toimii yhteistyössä oppilaiden, perheiden, koulun henkilökunnan ja muiden yhteistyötahojen kanssa.

* KESKUSTELEMAAN VOIT TULLA

erilaisista koulunkäyntiisi ja elämääsi vaikuttavista tilanteista esimerkiksi

* kun koulussa tuntuu vaikealta (kouluun tuleminen, koulussa työskentely)
* kun tunnet olosi ahdistuneeksi, väsyneeksi, stressaantuneeksi tai sinua jännittää
* kun elämässäsi tapahtuu muutoksia
* kun tarvitset tukea ihmissuhteissasi (kaverit, perhe, seurustelu)

Yhdessä voimme miettiä ratkaisuja ja selviytymiskeinoja. Myös koulun ulkopuolisten palvelujen tarpeellisuutta voimme tarvittaessa pohtia. Kuraattoriin kannattaa ottaa jo yhteyttä silloin, kun ongelmat ovat pieniä. Keskustelut ovat luottamuksellisia.

**Kuraattorin tavoittaa sähköpostitse, puhelimitse/soittopyyntö tai tekstiviestillä:**

Vastaanottotila on Kristiinanseudun koulun terveydenhoitajan kanssa samassa työhuoneessa.

**Etsivä nuorisotyö** on käytettävissäsi. Job Centerin etsivä nuorisotyöntekijä auttaa mielellään sinua, 15-29-vuotias nuori, koulu-, harrastus- ja työpaikkojen etsinnässä sekä kaikessa mahdollisessa missä kaipaat apua. Heidät tavoitat seuraavilla yhteystiedoilla:

Päivi Isuls puh. 040-538 1700. Lisätietoja internet osoitteesta www.jobcenter.fi.

**MUUTA**

## Kenen kanssa asioit

|  |  |
| --- | --- |
| rehtori: | koulutyön yleiseen järjestämiseen liittyvät asiat, opiskelijoiden muuhun kuin |
|  | yksittäisiin oppitunteihin liittyvät asiat, koulusta eroamiset, yli kolmen päivän |
|  | poissaolot, lupa kurssien itsenäiseen opiskeluun, lupa lukea hyväkseen |
|  | muualla suoritetut kurssit, lupa pidempiin poissaoloihin |
| opettajat: | aineen opiskeluun liittyvät asiat, kurssien opiskeleminen itsenäisesti, kurssien |
|  | uusinnat, lupa yksittäisiltä tunneilta poissaoloon, selvitys poissaoloista |
| ryhmänohjaaja: | lupa 1-3 päivän poissaoloihin, koulunkäyntiin liittyvät käytännön ongelmat, |
|  | ryhmän yhteiset tilaisuudet |
| opinto-ohjaaja: | opiskeluun ja kurssivalintoihin liittyvät kysymykset, jatko-opiskelu, muut askarruttavat asiat |
| koulusihteeri: | erilaiset todistukset, koulumatka- ja opintotukiasiat, opiskeluun liittyvät |
|  | maksut |
| kouluravintola: | ruokavalioon liittyvät asiat |
| opiskelijakunta: | koulun yhteinen toiminta ja asiat joihin toivotaan muutosta |

**OPISKELIJAKUNTA**

Kristiinankaupungin lukiolla on oma opiskelijakunta, johon kuuluvat kaikki lukion opiskelijat. Opiskelijakunnan tehtävänä on edistää opiskelijoiden yhteistoimintaa ja opiskelua. Opiskelijakunta käyttää myös lukiolain edellyttämää puhevaltaa asioissa, jotka liittyvät koulutuksen kehittämiseen ja jotka olennaisesti vaikuttavat opiskelijoiden asemaan. Opiskelijakunnan ohjaava opettaja on opintojen ohjaaja Hanna Teräs. Opiskelijakunta kokoontuu vähintään kerran kuukaudessa hallituksen kokoukseen. Opiskelijakunta osallistuu koulun kevätretken suunnitteluun (Korkeakoulupäivät) ja kerää varoja yhteisiin tarpeisiin. Hallitus vaihtuu aina tammikuussa.

**Hallitus lv. 2019-2020:**

Puheenjohtaja Henriika Haglund

Varapuheenjohtaja Jesse Hietikko

Sihteeri Olli Rajalehto

Yhteyshenkilö Adam Ziazikov

Rahastonhoitaja Aleksi Honkakoski

Kahvimökin vastaava Erkka Ylikoski (vara Tuukka Mäkelä)

Ilmoitusvastaava Pinja Jääskeläinen

Talonmies Simon Nurminen

Muut jäsenet Sanni Parkki, Emmi-Kaisa Kuivalainen

Hallituksen jäsenten sähköpostiosoitteet ovat muotoa etunimi.sukunimi@edu.krs.fi

# *YLIOPPILASKIRJOITUKSET*

## Kokelaan pitää perehtyä tarkoin ylioppilastutkinnon rakenteeseen ja vaatimuksiin sekä suoritusohjeisiin. Kokelas itse on vastuussa omasta osuudestaan: siitä, että on selvillä ohjeista ja noudattaa niitä. Tietoa ylioppilastutkinnosta saa osoitteesta www.ylioppilastutkinto.fi

Ylioppilastutkinto järjestetään kahdesti vuodessa yhtä aikaa koko maassa syksyllä alkaen syyskuun puolenvälin tienoilla ja keväällä helmikuussa alkaen äidinkielen tekstitaidon kokeella, jatkuen muilla kokeilla maaliskuun puoliväliin saakka. Kullakin kokeella on oma päivänsä.

Tutkinnon kokeet voi suorittaa yhdellä, kahdella tai kolmella kerralla. Tutkinto on valmis, kun pakolliset kokeet on suoritettu. Mikäli lukion oppimäärä on valmis (= pakolliset kurssit ja vähintään 75 kurssia suoritettu), kokelas tulee ylioppilaaksi. Hajautettaessa on syytä ottaa yo-kokeet huomioon ko. jakson työmäärässä.

## Tutkinnon rakenne

Tutkintoon kuuluu neljä pakollista koetta ja lisäksi ylimääräisiä kokeita ilman rajoitusta.

1. Äidinkieli/S2 sekä kolme koetta seuraavista neljästä
2. Ruotsi
3. Vieras kieli
4. Matematiikka (pitkä tai lyhyt)
5. Yksi reaaliaineen koe

Pakollisiin kokeisiin täytyy sisältyä vähintään yksi vaativamman tason koe niissä aineissa, joissa on kahden vaatimustason kokeita, joko A-tason kieli tai pitkä matematiikka.

1. Ylimääräisinä kokeina tutkintoon voi sisältyä esim. se yllä olevista kokeista, joka ei kuulu kokelaan pakollisiin kokeisiin, ja lisäksi ns. lyhyt kieli (= B2 tai B3) tai reaaliaineen kokeita.

**Äidinkielessä** järjestetään kaksi koetta. Toinen koe on  **lukutaidon koe**, joka mittaa kriittistä ja erittelevää lukutaitoa ja kestää 6 tuntia. Kokeessa on 5 tehtävää, joista tulee tehdä kolme. Toinen koe on  **kirjoitustaidon koe**, joka mittaa kielellistä ilmaisua ja kokonaisuuksien hallintaa. Kesto 6 h. Kokeessa on 12 tehtävää, joista valitaan yksi. Kokelas osallistuu kumpaankin kokeeseen. Kokeen arvosana määräytyy yhteispistemäärän perusteella.

**Ruotsin ja vieraiden kielten** kokeisiin kuuluu kuullun ymmärtämisen, tekstin ymmärtämisen ja kielen kirjallisen tuottamisen koe.

**Matematiikassa** kokeet tehdään sähköisenä keväästä 2019 lähtien. Ohjelmistojen käyttämisen taito tulee hallita. Osa tehtävistä tehdään ilman laskinta ja laskinohjelmistoja.

**Reaaliaineiden kokeet** jakautuvat kahdelle koepäivälle seuraavasti:

|  |  |  |  |
| --- | --- | --- | --- |
| **Samana koepäivä** |  |  | **Samana koepäivä** |
| Aine |  |  | Aine |
|  |  |  |  |
| Psykologia |  |  | Uskonto, ev.lut |
| Filosofia |  |  | Uskonto, ort |
| Historia |  |  | Elämänkatsomustieto |
| Fysiikka |  |  | Yhteiskuntaoppi |
| Biologia |  |  | Kemia |
|  |  |  | Maantiede |
|  |  |  | Terveystieto |

* Kunkin reaaliaineen kokeessa on 1-4 oppiainerajat ylittävää tehtävää.
* Yhtenä päivänä voi osallistua vain yhden reaaliaineen kokeeseen.
* Siten yhdellä tutkintokerralla voi suorittaa enintään kaksi reaaliaineen koetta.
* Osallistujalta edellytetään, että hän on opiskellut vähintään tämän aineen pakolliset kurssit.
* Tehtävät laaditaan pakollisten ja valtakunnallisten syventävien kurssien pohjalta.

**Koealueet**

Koetehtävät laaditaan pakollisten ja valtakunnallisten syventävien kurssien pohjalta.

## Ilmoittautuminen

Lukion koko oppimäärän ei tarvitse olla suoritettuna kokeiden alkaessa, mutta ylioppilastutkintotodistusta ei saa ilman lukion oppimäärän suoritusta.

Kevään tutkintoon ilmoittaudutaan Wilman kautta sekä tulosteella rehtorille kirjallisesti marraskuussa koulun ilmoittamaan ajankohtaan mennessä.

Syksyn tutkintoon ilmoittaudutaan kesäkuun alussa koulun ilmoittamaan ajankohtaan mennessä. Koulussa olevat ja tutkintoa aloittavat opiskelijat ilmoittautuvat toukokuun loppupuolella.

**Ilmoittautuminen on sitova. Sen muuttaminen on erittäin vaikeaa ja vaatii vakavia erityisperusteluja. Kokeesta menee maksu, vaikka kokelas jäisi pois ja ilmoittautuminen katsotaan yrityskerraksi.**

Tutkinnon johonkin kokeeseen osallistuminen edellyttää, että kokelas on opiskellut vähintään ylioppilastutkintoasetuksen määräämät oppiaineen pakolliset kurssit ja jos pakollisia kursseja ei ole, tietty määrä syventäviä kursseja seuraavasti:

kurssi / kurssia kurssi / kurssia

Äidinkieli 6 UE/UO/ET 2

A-kieli 6 Filosofia 2

B-kieli 5 Psykologia 1

Matematiikka, pitkä 10 Historia 3

Matematiikka, lyhyt 6 Yhteiskuntaoppi 3

Biologia 2 Terveystieto 1

Maantiede 1 B2-kielet 3

Fysiikka 1 B3-kielet 3

Kemia 1

Kirjoitusaineissa on kuitenkin suositeltavaa suorittaa myös syventäviä kursseja, koska  **kokeet laaditaan pakollisten ja valtakunnallisten syventävien kurssien oppimäärien perusteella**. **Ylioppilastutkinto on kypsyyskoe, siinä onnistumiseen vaikuttaa paitsi tiedon määrä myös yleinen arvostelukyky ja paineensietokyky. Kun koetuloksella on painava merkitys jatko-opintoihin pyrittäessä, ei kannata kiirehtiä kokeita tulosten kustannuksella.**

## Osallistusmisoikeus

*Ylioppilastutkintoon osallistuminen edellyttää, että lukion oppimäärää suorittava on ennen osallistumista tutkintoon kuuluvaan kokeeseen* ***OPISKELLUT*** *lukiolain 10§:ssä tarkoitetun tuntijaon mukaiset pakolliset kurssit aineessa, jonka kokeeseen hän osallistuu.*

*Rehtorin päätöksellä kokeeseen voi erityisestä syystä osallistua myös lukion oppimäärää suorittava, joka ei ole opiskellut tämän luvun toisessa kappaleessa tarkoitettuja oppimääriä mutta jolla muutoin voidaan katsoa olevan* ***riittävät edellytykset kokeesta suoriutumiseen****. (L 672/2005, 4§)* Tämä voi tulla kysymykseen esimerkiksi silloin, kun henkilö on oppinut jonkin kielen ulkomailla tai hänellä on ollut pitkäaikainen sairaus, joka on estänyt opiskelemasta vaadittuja kursseja.

***Rehtorin tehtävä on tutkia, täyttääkö kokelas kokeisiin osallistumiselle säädetyt edellytykset.***

(YTL yleiset määräykset ja ohjeet)

**2/3 kokeeseen mennessä suoritetuista pakollisista ja valtakunnallisista syventävistä kursseista pitää olla hyväksytysti suoritettuna**. Ilman tuon säännön toteutumista opiskelija ei saa myöskään lukion päättötodistusta.

Tämä on myös opiskelijan etu, koska silloin ainakin kirjoitettavien aineiden osalta myös päättötodistuksen on oltava kunnossa. Opiskelijoilla on myös enemmän mahdollisuuksia mennä istumaan kursseja uudestaan, jos on saanut hylätyn sekä kurssikokeesta että uusintakokeesta. Uusintamahdollisuudet on aina käytettävä.

Vastuu seurannasta on myös rehtorilla, opolla ja aineenopettajilla. O***pettaja seuraa opiskelijan edistymistä opinnoissa ja puuttuu riittävän ajoissa havaitsemiinsa ongelmiin****.* Jokaisen arvioinnin yhteydessä saadaan tulosteet, joissa näkyvät opiskelijoiden kyseisen aineen kaikki siihenastiset suoritukset.

**Maksut**

Opetusministeriö määrää vuosittain osallistumis- ja koekohtaiset maksut, jotka menevät kokonaisuudessaan Ylioppilastutkintolautakunnalle. Kristiinankaupungin lukiossa ylioppilaskirjoitukset ovat opiskelijoille maksuttomat.

## Arviointi

Arvosanat ja pistemäärät:

Laudatur (L) 7 pistettä Lubenter approbatur (B) 3 pistettä

Eximia cum laude approbatur (E) 6 Approbatur (A) 2

Magna cum laude approbatur (M) 5 Improbatur (I) 0

Cum laude approbatur (C ) 4

Kokeet tarkastaa ja arvostelee **valmistavasti** lukion ko. aineenopettaja ja **lopullisesti ylioppilastutkintolautakunta.**

Arvosteluun voi hakea lautakunnalta **tarkistusarvostelun** toimittamista, joka on maksullinen, jos se ei johda arvosanan korottumiseen.

Vilppiin tai vilpin yritykseen syyllistyneen senkertaiset suoritukset hylätään ja voidaan estää osallistuminen seuraavalla kerralla.

## Kokeen uusiminen

Hylätty koe

Pakollisen kokeen saa uusia kaksi kertaa koetta välittömästi seuraavan kolmen tutkintokerran aikana. Ylimääräisen kokeen saa uusia kaksi kertaa ilman aikarajoitusta. Hylätyn kokeen uusinnassa voi suorittaa eri tason kokeen kuin hylätty koe. Hylätty on myös koe, jos ilmoittautuu ja ilman erityisen painavaa syytä jää saapumatta tai jättää tyhjän vastauksen tai syyllistyy vilpilliseen menettelyyn. Tutkintoon on kuitenkin sisällytettävä vähintään yksi vaativamman tason koe.

Hyväksytty koe:

Kokeen saa uusia yhden kerran ilman aikarajoitusta. Tutkintoa voi myöhemmin täydentää.

## Todistukset

### Ylioppilastutkintotodistus

* annetaan lukion päättötodistuksen saavalle.
* mikäli jokin koe on uusittu ennen todistuksen antamista, merkitään paras arvosana.
* matematiikan arvosanan lisäksi merkitään pistemäärä sekä maksimipistemäärä, esim. 42/60

Huom! Hylätyn ylimääräisen kokeen arvosanaa ei merkitä todistukseen. Mikäli kokelas saatuaan improbaturin pakollisesta kokeesta haluaa käyttää ns. kompensaatiota, improbatur merkitään todistukseen. Lukion päättötodistuksen voi saada ilman yo-todistusta.

### Muut todistukset

Lautakunnan antama erillinen todistus annetaan

* tutkinnon täydentäjälle
* uusijoille tutkinnon jälkeen
* reaalikokeen uusijoille muista reaalikokeista

[www.ylioppilastutkinto.fi](http://www.ylioppilastutkinto.fi) sivustolta löydät mm. syksyn ja kevään koepäivät.

## HYVÄ TIETÄÄ

Ylioppilaskokeet kestävät 6 tuntia.

Erityisjärjestelyissä koeaika voi olla jopa kaksi tuntia pidempi aika jonkun kokelaan kohdalla. Kaikki erityisjärjestelyhakemukset ylioppilastutkintolautakunnalle tulee tehdä hyvissä ajoin ennen ilmoittautumisia, eli noin puoli vuotta ennen kirjoituskertaa.

Koetilaisuuksiin saavutaan vähintään 20 minuuttia ennen kokeen alkua. Ylioppilaskokeiden sähköistymisen myötä kielten kuuntelupäivä on sama kuin kirjallisen osuuden tekemisen päivä.

Kokeista ei saa myöhästyä. On mahdollista, että myöhästyneelle ei voida järjestää koetta (säännöt ovat hyvin tarkat) ja joka tapauksessa tarvitaan erityisjärjestelyjä.

Kokeessa käyttäytymisestä annetaan yksityiskohtaisia ohjeita ennen kutakin kirjoituskertaa yo-infossa. Kunkin kokeen alussa ko. aineen opettaja antaa viimeiset ohjeet. Koetilaisuuksissa käyttäydytään mahdollisimman häiritsemättömästi. Eväät tuodaan ilman käärepapereita tai läpinäkyvissä pakkauksissa. Ei tekstejä pukeutumisessakaan.

Opiskelijat käyttävät omaa kannettavaansa yo-kokeiden koepäivinä. Laturi tulee olla mukana kokeessa ja kone valmiiksi edellisen yön ajan ladattuna. Kokelaiden koneet on hyvä tuoda saliin jo noin kello 8.30 (tai heti kun koulukyydit saapuvat) valmiiksi omalle paikalleen. Koesaliin ei saa tuoda omia kuulokkeita, langatonta hiirtä, älykelloja, kännyköitä tmv. laitteita, jotka saattavat häiritä järjestelmän toimintaa.

Koe päättyy täsmälleen ilmoitettuna hetkenä, jolloin paperit täytyy luovuttaa valvovalle opettajalle valmiina. Jos tulee ongelmia, kokelas nousee seisomaan tai viittaa niin, että valvoja huomaa. Paikalta lähdetään liikkeelle vasta, kun valvoja antaa merkin. Suttupaperia saa lisää tarvitsemansa määrän. Koesalissa on kirjoituksissa tarvittavista välineistä myös varakappaleita. WC:hen pääsee kokeen aikana. Koetilaisuudesta saa poistua aikaisintaan klo 12.00.

Kirjoitusten tulokset tulevat koululle keväällä viimeistään 25. toukokuuta ja syksyllä viimeistään 25. marraskuuta. Tulosten tultua ilmoittaudutaan seuraaviin yo-kokeisiin jos kirjoitukset kokelaalla vielä jatkuvat. Tästä pidetään aina infotilaisuus opiskelijoille.

Omat muistiinpanot: